ลักษณะการประกอบธุรกิจ

2.1 ประวัติความเป็นมาและพัฒนาการที่สำคัญ

-   บริษัทฯ เริ่มดำเนินธุรกิจค้าหลักทรัพย์ตั้งแต่เดือนธันวาคม 2529 หลังจากธนาคารกสิกรไทย
    จำกัด (มหาชน) บริษัทเงินทุน เอกธนกิจ จำกัด จำกัด (มหาชน)
    และกลุ่มผู้ถือหุ้นรายใหญ่ของบริษัทเงินทุน เอกธนกิจ จำกัด (มหาชน) ได้เข้าซื้อกิจการ บริษัท
    โกลด์ฮิลล์ จำกัด จากผู้ถือหุ้นเดิม

-   บริษัทฯ ได้เข้าเป็นบริษัทสมาชิกของตลาดหลักทรัพย์แห่งประเทศไทย ในเดือนพฤษภาคม 2530
    และได้จดทะเบียนแปรสภาพเป็นบริษัทมหาชนจำกัด เมื่อวันที่ 6 พฤษภาคม 2536

-   ในปี 2540 บริษัทฯได้ทำคำเสนอซื้อหลักทรัพย์ทั้งหมดของบริษัทหลักทรัพย์ เอกเอเซีย จำกัด
    (มหาชน) ทั้งนี้ ภายหลังจากการทำคำเสนอซื้อ มติกรรมการของบริษัทหลักทรัพย์ เอกเอเซีย
    จำกัด (มหาชน)
    อนุมัติให้เพิกถอนหลักทรัพย์ของเอกเอเซียจากการเป็นหลักทรัพย์จดทะเบียนในตลาดหลักทรัพย์แห่งประเทศไทย

-   ในปี 2541 บริษัทฯได้มีมติเพิ่มทุนชำระแล้ว จากทุนจดทะเบียนเดิมจำนวน 1,192 ล้านบาท
    เป็น 8,192 ล้านบาท โดยจัดสรรให้ผู้ถือหุ้นเดิม 280 ล้านหุ้น ในอัตราส่วน 3 หุ้น
    สามัญเดิมต่อ 7 หุ้นสามัญใหม่ราคาเสนอขายหุ้นละ 5 บาท และจัดสรรกลุ่มเคจีไอ จำนวน
    420 ล้านหุ้น พร้อมทั้งออกใบสำคัญแสดงสิทธิที่จะซื้อหุ้นสามัญ ครั้งที่ 3 จำนวน 700 ล้านหน่วย
    ให้กับผู้ถือหุ้นที่จองซื้อหุ้นครั้งนี้ด้วย ในอัตรา 1 หุ้นสามัญ ต่อ 1 ใบสำคัญแสดงสิทธิ ครั้งที่ 3

-   ในปี 2542 บริษัทได้ออกใบสำคัญแสดงสิทธิที่จะซื้อหุ้นสามัญ ครั้งที่ 4 จำนวน 1,520
    ล้านหน่วย โดยจัดสรรให้กับผู้ถือหุ้นเดิมที่มีรายชื่อปรากฏในสมุดทะเบียน ณ วันที่ 12 มีนาคม
    2542 ในอัตราส่วน 1 หุ้นสามัญเดิม ต่อ 1 หน่วย ใบสำคัญแสดงสิทธิ ครั้งที่ 4

-   บริษัทฯเปลี่ยนชื่อเป็น “บริษัทหลักทรัพย์ เอกธำรง เคจีไอ จำกัด (มหาชน) วันที่ 12
    กรกฎาคม 2542

-   ตามนโยบายที่จะขยายฐานการประกอบธุรกิจหลักทรัพย์และวาณิชธนกิจของบริษัทไปยังประเทศอื่นในภูมิภาค
    บริษัทฯได้มีการดำเนินการ ดังนี้

-   ในปี 2542
    บริษัทฯได้รับอนุมัติจากที่ประชุมผู้ถือหุ้นให้บริษัทซื้อกิจการบริษัทที่ประกอบธุรกิจหลักทรัพย์และวาณิชธนกิจของกลุ่ม
    KGI ในประเทศฮ่องกง พร้อมทั้ง บริษัทฯ ได้เพิ่มทุนชำระแล้วจาก 9,880 ล้านบาท เป็น
    14,880 ล้านบาท โดยจัดสรรหุ้นเพิ่มทุนให้กับผู้ถือหุ้นเดิม ในอัตราส่วน 2 หุ้นเดิม ต่อ 1
    หุ้นใหม่ ในราคาหุ้นละ 5 บาท
    เพื่อใช้เป็นแหล่งเงินทุนสำหรับการขยายฐานการประกอบธุรกิจในต่างประเทศครั้งนี้ด้วย

-   ในเดือนธันวาคม 2542
    บริษัทฯได้รับอนุมัติจากที่ประชุมผู้ถือหุ้นในแผนการซื้อกิจการของบริษัทหลักทรัพย์ในประเทศเกาหลีใต้

-   เนื่องจากมีข้อจำกัดบางประการเกี่ยวกับการโอนเงินไปลงทุนในต่างประเทศที่หน่วยงานที่เกี่ยวข้องกำหนดไว้
    บริษัทฯจึงลงทุนในบริษัทหลักทรัพย์ในประเทศเกาหลีใต้โดยผ่าน KGI International
    Holdings Limited (KGII) ซึ่งเป็นบริษัทที่จดทะเบียนในเคย์แมนไอส์แลนด์
    ที่บริษัทฯถือหุ้นร้อยละ 46.6

-   ในเดือนสิงหาคม 2543
    ที่ประชุมคณะกรรมการบริษัทฯมีมติไม่ให้สัตยาบันการลงนามในสัญญาซื้อกิจการธุรกิจหลักทรัพย์ในกลุ่ม
    Sassoon ประเทศสิงคโปร์ ระหว่าง KGII กับกลุ่มผู้ถือหุ้นเดิมของกลุ่มบริษัท Sassoon ทั้งนี้
    เพื่อให้ KGII ดำเนินการให้สอดคล้องกับมติที่ประชุมคณะกรรมการของบริษัทฯข้างต้น
    ในเดือนกันยายน 2543 KGII
    จึงได้ทำการคืนสินทรัพย์ให้กับผู้ถือหุ้นของตนตามสัดส่วนการถือหุ้น

-   ในเดือนตุลาคม –ธันวาคม 2543 KGII ได้ทำการปรับเปลี่ยนโครงสร้างเงินทุน
    และได้ทำการออกหุ้นเสนอขายให้นักลงทุนรายอื่น ซึ่งทำให้ ณ สิ้นเดือน ธันวาคม 2543
    บริษัทลดสัดส่วนการถือหุ้นใน KGII โดยผ่าน HOLDCO เหลือเพียงร้อยละ 0.45

-   ในเดือน มีนาคม 2544
    ที่ประชุมผู้ถือหุ้นของบริษัทฯมีมติอนุมัติการเปลี่ยนแปลงโครงสร้างการลงทุนในต่างประเทศ
    โดยให้ HOLDCO
    ซึ่งเป็นบริษัทย่อยที่บริษัทถือหุ้นทั้งหมดจำหน่ายเงินลงทุนในต่างประเทศของบริษัท (Overseas
    Investments) ให้กับ KGII โดยได้รับสิ่งตอบแทนเป็นหุ้นกู้แปลงสภาพ และหุ้นกู้ ที่ออกโดย
    KGII

-   บริษัทฯได้เปลี่ยนชื่อเป็น “บริษัทหลักทรัพย์ เคจีไอ (ประเทศไทย) จำกัด (มหาชน)” ในวันที่
    25 พฤษภาคม 2544

-   ในเดือนสิงหาคม 2544 บริษัทฯได้เพิ่มสัดส่วนถือหุ้นในบริษัทหลักทรัพย์จัดการกองทุนรวม วรรณ
    จำกัด เพิ่มขึ้นจากร้อยละ 75 เป็น ร้อยละ 100

การเปลี่ยนแปลงและพัฒนาการที่สำคัญในปี 2545 จนถึงปัจจุบัน

2 มกราคม 2545 ปิดสำนักงานสาขาปัตตานี

14 มกราคม 2545 เปิดสำนักงานสาขาเยาวราช กรุงเทพมหานคร

16 มกราคม 2545
บริษัทฯได้รับความเห็นชอบจากสำนักงานคณะกรรมการกำกับหลักทรัพย์และตลาดหลักทรัพย์
ในการเป็นตัวแทนสนับสนุนการขายหรือรับซื้อคืนหน่วยลงทุนของกองทุนรวม

25 กุมภาพันธ์ 2545 ปิดสำนักงานสาขาภูเก็ต

1 มีนาคม 2545 โอนย้ายธุรกิจจัดการกองทุนส่วนบุคคลของบริษัทฯไปยังบริษัทหลักทรัพย์จัดการ

กองทุนรวม วรรณ จำกัด ซึ่งเป็นบริษัทย่อยที่บริษัทฯ ถือหุ้นร้อยละ 100

15 พฤษภาคม 2545 ที่ประชุมคณะกรรมการบริษัทฯ ได้อนุมัติให้บริษัทจัดตั้งบริษัทขึ้นใหม่ โดยจด

  ทะเบียนใน บริติช เวอร์จิน ไอล์แลนด์ คือ KGI (Thailand) Holdings Limited (KTHL)
  ทั้งนี้ เพื่อการจัดโครงสร้างใหม่ที่มีประสิทธิภาพ
  โดยจะเป็นผู้ถือสินทรัพย์ในต่างประเทศของบริษัทฯ

31 พฤษภาคม 2545 ใบสำคัญแสดงสิทธิเพื่อซื้อหุ้นสามัญ ครั้งที่ 3 หมดอายุ
ซึ่งมีผู้ถือใบสำคัญแสดงสิทธิครั้งที่ 3 มาใช้สิทธิในเดือนนี้จำนวน 445 ล้านหน่วย และบริษัทฯ
ได้รับเงินจากการแปลงสภาพประมาณ 900 ล้านบาท

24 มิถุนายน 2545 เปิดสำนักงานสาขาอุดรธานี

8 ตุลาคม 2545 เปิดสำนักงานสาขาสีลม

17 ตุลาคม 2545 เปิดสำนักงานสาขารัชดา

6 พฤศจิกายน 2545 บริษัทฯได้ยกเลิกการใบอนุญาตกาประกอบธุรกิจจัดการกองทุนส่วนบุคคล

14 พฤศจิกายน 2545
ตามแผนการจัดสรรหุ้นให้แก่พนักงานและกรรมการของบริษัทหลักทรัพย์จัดการกองทุนรวม วรรณ
จำกัด (บลจ. วรรณ) ดังนั้น ที่ประชุมวิสามัญผู้ถือหุ้นของ บลจ. วรรณ
จึงอนุมัติให้เพิ่มทุนเรือนหุ้นจากเดิมจำนวน 100 ล้านบาท เป็น 103 ล้านบาท
โดยการออกหุ้นสามัญจำนวน 300,000 หุ้น มูลค่าหุ้นละ 10 บาท
และจัดสรรให้กับพนักงานและกรรมการของ บลจ. วรรณ
และได้จดทะเบียนเพิ่มทุนกับกระทรวงพาณิชย์เมื่อวันที่ 26 ธันวาคม 2545 ทำให้ ณ วันที่ 31
ธันวาคม 2545 บริษัทฯมีสัดส่วนการถือหุ้นลดลงจากเดิมร้อยละ 100 เป็นร้อยละ 97

1 ธันวาคม 2545 ปิดสำนักงานสาขาชลบุรี

8 มกราคม 2546 เปิดสำนักงานสาขารัชดาภิเษก

9 มกราคม 2546 ที่ประชุมวิสามัญผู้ถือหุ้น ครั้งที่ 1/2546 อนุมัติเรื่องสำคัญดังต่อไปนี้

-   อนุมัติการลดทุนจดทะเบียนของบริษัทฯ
    โดยการตัดหุ้นที่ยังไม่ได้ออกจำหน่ายซึ่งสำรองไว้เพื่อรองรับการใช้สิทธิตามใบสำคัญแสดงสิทธิที่จะซื้อหุ้นสามัญของบริษัทฯ
    ครั้งที่ 1 ครั้งที่ 2 และครั้งที่ 3 ซึ่งหมดอายุแล้ว

-   อนุมัติให้บริษัทฯ โอนทุนสำรองทั่วไป ทุนสำรองตามกฎหมาย
    และทุนสำรองส่วนเกินมูลค่าหุ้นเพื่อชดเชยผลขาดทุนสะสมบางส่วน

-   อนุมัติแผนการปรับโครงสร้างทุนของบริษัทฯ ดังนี้

-   อนุมัติการจำหน่ายหุ้นกู้แปลงสภาพและหุ้นกู้ที่ออกโดย KGII

-   อนุมัติการลดทุนของบริษัทฯโดยการลดมูลค่าหุ้นที่ตราไว้ของหุ้นจากราคา 10 บาทต่อหุ้น เป็น
    7.50 บาทต่อหุ้น และคืนทุนจำนวน 2.50 บาทต่อหุ้น
    ให้แก่ผู้ถือหุ้นทุกรายตามสัดส่วนจำนวนหุ้นที่ถืออยู่
    (ปิดสมุดทะเบียนกำหนดรายชื่อผู้ถือหุ้นที่มีสิทธิได้รับเงินคืนทุน ในวันที่ 17 มีนาคม 2546)

-   รับทราบสูตรการปรับราคาและอัตราการใช้สิทธิของใบสำคัญแสดงสิทธิที่จะซื้อหุ้นสามัญ ครั้งที่ 4
    สืบเนื่องมาจากการลดทุนและคืนทุน

11 กุมภาพันธ์ 2546 บริษัทฯได้รับความเห็นชอบจากสำนักงานคณะกรรมการกำกับหลักทรัพย์และ

  ตลาดหลักทรัพย์ ในการทำธุรกรรมด้านอนุพันธ์นอกตลาดหลักทรัพย์แห่งประเทศไทย

14 กุมภาพันธ์ 2546 บริษัทฯได้รับอนญาตจากสำนักงานคณะกรรมการกำกับหลักทรัพย์และตลาดหลัก

  ทรัพย์ ให้บริษัทฯทำการลดทุนชำระแล้วจาก 17,332.5 ล้านบาท เป็น 12,999.4 ล้านบาท
  โดยการลดมูลค่าหุ้นที่จดทะเบียนไว้ จากหุ้นละ 10 บาท เป็น 7.50 บาท

17 มีนาคม 2546 ปิดสำนักงานสาขาอโศก

21 มีนาคม 2546 บริษัทฯจดทะเบียนลดทุนกับกระทรวงพาณิชย์
โดยการลดมูลค่าหุ้นที่ตราไว้ของหุ้นจากราคา 10 บาทต่อหุ้น เป็น 7.50 บาทต่อหุ้น
และคืนทุนจำนวน 2.50 บาทต่อหุ้น ให้แก่ผู้ถือหุ้นทุกรายตามสัดส่วนจำนวนหุ้นที่ถืออยู่

9 เมษายน 2546 บริษัทฯจ่ายเงินคืนทุนให้แก่ผู้ถือหุ้นทุกรายตามสัดส่วนจำนวนหุ้นที่ถืออยู่

2.2 ภาพรวมการประกอบธุรกิจ

บริษัทหลักทรัพย์ เคจีไอ (ประเทศไทย) จำกัด (มหาชน)
มีใบอนุญาตประกอบธุรกิจหลักทรัพย์จากกระทรวงการคลัง ดังต่อไปนี้

  -----------------------------------------------------------------------
  1) กิจการนายหน้าซื้อขายหลักทรัพย์

  2) กิจการค้าหลักทรัพย์

  3) กิจการที่ปรึกษาการลงทุน ^(/1)

  4) กิจการการจัดจำหน่ายหลักทรัพย์ ^(/2)

  5) กิจการการจัดการกองทุนส่วนบุคคล

  6) กิจการการยืมและให้ยืมหลักทรัพย์
  -----------------------------------------------------------------------

หมายเหตุ

  1/ บริษัทฯยังไม่การทำธุรกรรมที่ปรึกษาการลงทุน ในปี 2545

  2/ บริษัทฯโอนย้ายกิจการการจัดการกองทุนส่วนบุคคลไปยัง บลจ. วรรณ ในเดือน มีนาคม
  2545 และได้ยกเลิกใบอนุญาตการประกอบกิจการกองทุนส่วนบุคคลแล้วในเดือนพฤศจิกายน 2545

นอกจากนี้
บริษัทฯยังได้รับใบอนุญาตจากสำนักงานคณะกรรมการกำกับหลักทรัพย์และตลาดหลักทรัพย์ให้เป็นนายทะเบียนหลักทรัพย์
และได้รับความเห็นชอบจากสำนักงานคณะกรรมการกำกับหลักทรัพย์และตลาดหลักทรัพย์ให้ทำธุรกรรมที่ปรึกษาทางการเงิน
ทำธุรกรรมด้านอนุพันธ์นอกตลาดหลักทรัพย์แห่งประเทศไทย
และให้เป็นตัวแทนสนับสนุนการขายหรือรับซื้อคืนหน่วยลงทุนของกองทุนรวม
ตามขอบเขตที่สำนักงานคณะกรรมการ ก.ล.ต.กำหนด

โครงสร้างการถือหุ้นบริษัทและบริษัทย่อย

ณ วันที่ 31 ธันวาคม 2545

+---------------------------------+-----------+-----------+-----------+
| บริษัท                            | ปร        | ป         | การถือหุ้น   |
|                                 | ะเทศที่ก่อตั้ง | ระเภทธุรกิจ | (%)       |
+---------------------------------+-----------+-----------+-----------+
| บริษัท เคจีไอ อี-เวิลด์ จำกัด ^(/1)    | ประเทศไทย | การลงทุน   | 100.00    |
+---------------------------------+-----------+-----------+-----------+
| บริษัทหลักทรัพย์จัดการกองทุนรวม วรรณ   | ประเทศไทย | จ         | 97.09     |
| จำกัด                            |           | ัดการกองทุน |           |
+---------------------------------+-----------+-----------+-----------+
| KGI Securities (Thailand)       | ฮ่องกง     | การลงทุน   | 100.00    |
| International Holdings Limited  |           |           |           |
| ^(/2)                           |           |           |           |
+---------------------------------+-----------+-----------+-----------+
| KGI (Thailand) Holdings Limited | บริติช      | การลงทุน   | 100.00    |
|                                 | เวอร์จิน    |           |           |
|                                 |           |           |           |
|                                 | ไอส์แลนด์   |           |           |
+---------------------------------+-----------+-----------+-----------+
| บริษัท เคจีไอ เอสวัน คอร์ปอเรชั่น จำกัด | ประเทศไทย | การลงทุน   | 100.00    |
| (มหาชน) ^(/3)                   |           |           |           |
+---------------------------------+-----------+-----------+-----------+
| บริษัท เอส แคปปิตอล จำกัด ^(/4)     | ประเทศไทย | ลิสซิ่ง      | 50.00     |
+---------------------------------+-----------+-----------+-----------+

^(/1) ได้จดทะเบียนไว้เพื่อทำ Website เดิมชื่อบริษัท ธัญธาดา จำกัด

^(/2) เดิมชื่อ KGI Securities One International Holdings Limited (HOLDCO)

^(/3) อยู่ระหว่างการชำระบัญชี ซึ่งเป็นบริษัทย่อยที่ไม่รวมในงบการเงินรวม

^(/4) เดิมชื่อ บริษัท เอสวัน แคปปิตอล จำกัด ซึ่งเป็นบริษัทย่อยที่ไม่รวมในงบการเงินรวม

ภาพรวมการประกอบธุรกิจของบริษัทย่อยที่รวมในงบการเงินรวม

บริษัท เคจีไอ อี-เวิลด์ จำกัด

เดิมชื่อ “บริษัท ธัญธาดา จำกัด” เป็นบริษัทย่อยที่จัดตั้งขึ้นในประเทศไทยที่บริษัทฯ ถือหุ้นร้อยละ
100 ซึ่งเดิมประกอบธุรกิจด้านการลงทุน ต่อมาได้เปลี่ยนชื่อเป็น “บริษัท เคจีไอ อี-เวิลด์ จำกัด”
โดยมีวัตถุประสงค์ไว้จดทะเบียนเพื่อทำ Website

บริษัทหลักทรัพย์จัดการกองทุนรวม วรรณ จำกัด

เป็นบริษัทย่อยที่จัดตั้งขึ้นในประเทศไทยที่บริษัทฯ ถือหุ้นร้อยละ 97
ประกอบธุรกิจจัดตั้งและจัดการกองทุนรวม อันประกอบด้วย กองทุนรวมอสังหาริมทรัพย์
กองทุนรวมตราสารหนี้ กองทุนรวมตราสารทุน
กองทุนรวมเพื่อร่วมลงทุนในวิสาหกิจขนาดกลางและขนาดย่อม กองทุนรวมแบบยืดหยุ่น
กองทุนรวมเพื่อผู้ลงทุนต่างประเทศ กองทุนรวมเพื่อผู้ลงทุนในประเทศ นอกจากนี้
ยังเป็นผู้จัดตั้งและจัดการกองทุนส่วนบุคคล
และยังมีใบอนุญาตในการบริหารกองทุนสำรองเลี้ยงชีพด้วย

KGI Securities (Thailand) International Holdings Limited (HOLDCO)

เดิมชื่อ “บริษัท KGI Securities One International Holdings Limited ”
ต่อมาได้เปลี่ยนชื่อเป็น “บริษัท KGI Securities (Thailand) International Holdings
Limited ” เมื่อวันที่ 7 ธันวาคม 2544 เป็นบริษัทย่อยที่จัดตั้งขึ้นในประเทศฮ่องกงที่บริษัทฯ
ถือหุ้นร้อยละ 100 ประกอบธุรกิจการลงทุน โดย HOLDCO ถือหุ้นใน KGI International
Holdings Limited (KGII) อยู่ร้อยละ 0.32

KGI (Thailand) Holdings Limited (KTHL)

KGI (Thailand) Holdings Limited (KTHL) เป็นบริษัทย่อยจัดตั้งบริษัทย่อยในบริติช
เวอร์จิน ไอส์แลนด์ เพื่อจัดโครงสร้างใหม่ในการบริหารสินทรัพย์ในต่างประเทศให้มีประสิทธิภาพ
โดยบริษัทฯถือหุ้น ร้อยละ 100

นโยบายการแบ่งการดำเนินงานของบริษัทในกลุ่ม

การดำเนินงานของบริษัทในกลุ่มจะบริหารโดยผู้บริหารมืออาชีพ
ภายใต้นโยบายและการควบคุมดูแลของฝ่ายจัดการของบริษัทฯ
และโดยบริษัทฯจะมีการแต่งตั้งบุคคลเข้าร่วมเป็นกรรมการในการร่วมกำหนดแนวนโยบายเพื่อให้การดำเนินงานของทุกบริษัทเป็นไปในทิศทางเดียวกันด้วย

2.3 โครงสร้างรายได้

โครงสร้างรายได้ของบริษัทฯ ประกอบด้วย รายได้จากธุรกิจหลักทรัพย์ ธุรกิจลงทุนในต่างประเทศ และธุรกิจจัดการกองทุน ทั้งนี้ ในปี 2545 บริษัทฯ มีรายได้จากธุรกิจหลักทรัพย์ในประเทศไทยเป็นหลัก โดยมีรายละเอียด ดังนี้

โครงสร้างรายได้ (สิ้นสุดวันที่ 31 ธันวาคม 2545)

[TABLE]

หมายเหตุ รายได้จากธุรกิจหลักทรัพย์ 1,518.38 ล้านบาท

  รายได้อื่น 27.64 ล้านบาท

  รวมรายได้ 1,546.02 ล้านบาท

  หักดอกเบี้ยจ่ายเครดิตบาลานซ์ (1.24) ล้านบาท

  หักค่าเผื่อจากหนี้ที่ปรับโครงสร้าง (36.60) ล้านบาท

  รวมรายได้ตามตารางโครงสร้างรายได้ 1,508.18 ล้านบาท

2.4 เป้าหมายการดำเนินธุรกิจ ที่มุ่งหวังไว้ในระยะ 3-5 ปีข้างหน้า

บริษัทฯ มีเป้าหมายที่จะให้บริการที่หลากหลาย เต็มรูปแบบ และครบวงจร
เพื่อที่จะครองส่วนแบ่งตลาดให้อยู่ในอันดับ 1 ใน 5 ประกอบกับมุ่งเน้นพัฒนาธุรกิจวาณิชย์ธนกิจ
(Investment Banking) ธุรกิจเกี่ยวกับการยืมและให้ยืมหลักทรัพย์ (Stock Borrowing and
Lending) และธุรกิจค้าตราสารอนุพันธ์ (Derivatives) ด้วย